laion/Wikipedia-Exotic huggingface dataset:
צו מניעה

צו מניעה הוא צו הניתן על ידי בית משפט או בית דין לפיו יהיה אדם מנוע מלעשות פעולה מסוימת. צו המניעה נמנה עם שורה של סעדים שיכול בית המשפט להעניק לתובע, המנויים בפרק ט"ו לתקנות סדר הדין האזרחי, תשע"ט-2018. תקנה 94 מגדירה את מטרת הסעד הזמני כהבטחת זכות לכאורה במהלך ההליך המשפטי ואת קיומו התקין והיעיל של ההליך או את ביצועו הראוי של פסק הדין. צו המניעה יכול להינתן כסעד זמני, ומטרתו לשמור על המצב הקיים כל עוד ההליך המשפטי בין הצדדים תלוי ועומד, או כסעד סופי וקבוע. השיקולים שישקול בית המשפט בבואו ליתן החלטה בבקשה לצו מניעה זהים לשיקולים שנשקלים בכל בקשה לסעד זמני: ראיות מהימנות לכאורה, מאזן הנוחות (הנזק שייגרם למבקש אם לא יינתן הסעד הזמני לעומת הנזק שייגרם למשיב אם יינתן הסעד הזמני, וכן נזק שעלול להיגרם למחזיק או לאדם אחר), תום ליבו של המבקש, מידתיות הסעד והיותו צודק וראוי בנסיבות העניין. כיוון שצו מניעה זמני הוא סעד הניתן מכוח דיני היושר, על המבקש צו מניעה זמני ישנה חובה מיוחדת - לבוא לבית משפט בידיים נקיות. כך, יכול להיווצר מצב כי מאזן הנוחות נוטה לכיוון המבקש וכי קיימת עילה למתן צו מניעה זמני אולם בגלל חוסר תום לב חמור או שימוש בהליכי משפט לרעה - בית משפט לא ייעתר למתן צו מניעה זמני. בקשה לצו מניעה, היא בקשת ביניים לכל דבר ועניין, ומכוח מעמדה זה אינה יכולה להיות מוגשת לבית משפט בפני עצמה, ויש להגישה ביחד עם כתב טענות עיקרי לא יאוחר מ-7 ימים מיום הגשת הבקשה לצו המניעה הזמני. בתחום המשפט העסקי, נודעת לצווי המניעה הזמניים חשיבות מכרעת, לאור הזמינות והמיידיות של צוו המניעה הזמניים ולאור אופיים הייחודי של חלק מהסכסוכים המסחריים. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. מתייחס רק לרבני צוהר. ע"פ המשפט העברי[דרושה הבהרה] התבחינים על פיהם יש לשקול הוצאת צו מניעה הם: (1) ראשית ראיה שיש ממש בתביעה. (2) ראיה לכך שללא הוצאת הצו ייגרם נזק למבקש הצו. (3) תום ליבו של מי שהצו יוצא כנגדו ככל שמדובר בצד ג' - ככל שאותו צד היה מודע מראש למחלוקת שבגינה הוצא הצו כך תקטן יכולתו להתנגד להוצאתו. אליהו וינוגרד, צווי מניעה - חלק כללי, הוצאת הלכות, 2008. גרסה מקוונת של הספר (לבעלי הרשאה), באתר "כותר" הרב יובל חסיד, צו מניעה ועיקול נכסים, משפטי ארץ ה: בית הדין לממונות, עמ' 173-157. צו מניעה, באתר אנציקלופדיה בריטניקה (באנגלית) פסק דין ארץ חמדה גזית 76044 ערך זה הוא קצרמר בנושא חוק ומשפט. אתם מוזמנים לתרום לוויקיפדיה ולהרחיב אותו.
אמנית המוות

אמנית המוות (שם מדעי: Amanita phalloides) היא פטריית בסיסה רעילה ביותר, מהסוג אמנית, הנפוצה ברחבי אירופה ואיראן. הפטריה משגשגת הודות ליחסי הגומלין עם מיני עצים נשירים ומחטניים רבים. תפוצתה התרחבה מעבר לאזורי התפוצה הטבעית בעקבות תירבותם של מספר עצים לצורכי נוי ויערנות, בעיקר אלון, ערמון ואורן. הכובע מופיע בקיץ ובסתיו, צבעו ירוק על פי רוב. הנבגים וה"רגל" לבנים. בדרך מקרה, מזכירה האמנית מספר מיני פטריות אכילות כנרתיקנית, דבר המעלה את הסיכוי להרעלה בטעות. אמנית המוות היא מושא למחקר רב. מרבית החומרים המשניים הפעילים בה בודדו, ביניהם הרעלן אלפא אמניטין הפוגע בכליות ובכבד בצורה קטלנית. ב–2018 נמצאה הפטריה בחורשות אלונים ברמת הגולן. מדיה וקבצים בנושא אמנית המוות בוויקישיתוף אמנית המוות, באתר NCBI (באנגלית) אמנית המוות, בבסיס הנתונים ARKive (באנגלית) אמנית המוות, באתר האנציקלופדיה של החיים (באנגלית) אמנית המוות, באתר GBIF (באנגלית) ynet, "אמנית המוות" חשודה: 1,000 הורעלו מפטריות באיראן, באתר ynet, 21 במאי 2018 אמנית המוות, באתר mushrooms.org.il ערך זה הוא קצרמר בנושא ביולוגיה. אתם מוזמנים לתרום לוויקיפדיה ולהרחיב אותו.
מארי לואיז ד'אורליאן

מארי לואיז ד'אורליאן (צרפתית: Marie-Louise d'Orléans;‏ 26 באפריל 1662 – 12 בפברואר 1689) הייתה אשתו של קרלוס השני, מלך ספרד. מארי לואיז הייתה בתם הבכורה של פיליפ הראשון, דוכס אורליאן, אחיו הצעיר של לואי הארבעה עשר, מלך צרפת, ורעייתו הנרייטה אן, נסיכת אנגליה, אחותם הצעירה של צ'ארלס השני וג'יימס השני, מלכי אנגליה. היא הייתה צאצאית של משפחות המלוכה הגדולות באירופה: סביה מצד אביה היו לואי השלושה עשר, מלך צרפת ואנה, ארכידוכסית אוסטריה, נסיכת ספרד ופורטוגל בעוד שסביה מצד אמה היו צ'ארלס הראשון, מלך אנגליה והנרייט מארי, נסיכת צרפת, בתו של אנרי הרביעי, מלך צרפת. מארי לואיז בילתה את ילדותה במעונות המלכותיים של אביה, הפאלה רויאל בפריז וארמון סן קלוד שמחוץ לעיר. היא גם בילתה זמן רב עם סבתה, אנה, שאהבה אותה מאוד והשאירה לה את רוב הונה כשנפטרה בשנת 1666, וכן עם סבתה השנייה, הנרייטה מריה. בגיל 8 נפטרה אמה של מארי לואיז, אולם שנה לאחר מכן אביה נישא לאליזבת שארלוטה, נסיכת הפפאלץ, שהייתה לה ולאחותה הצעירה אן מארי כמו אם. ב-19 בנובמבר 1679, בגיל 17, נישאה מארי לואיז לקרלוס השני, מלך ספרד. המלכה החדשה נודעה ביופייה ובקסמה האישי, וקרלוס היה מאוהב בה מהרגע הראשון. למרות זאת, חצר המלוכה הספרדית ונסיונותיה הכושלים להיכנס להריון גרמו לה לסבול מדיכאון. הזוג המלכותי ניסה במשך שנים רבות להביא ילדים לעולם אך ללא הצלחה. למרות זאת הם נשארו אופטימיים ונהגו להתפלל יחדיו בכנסייה לילדים. ב-11 בפברואר 1689, לאחר שיצאה לרכב, המלכה החלה להרגיש כאבים חזקים בבטנה. בבוקר שלמחרת היא נפטרה, ככל הנראה מדלקת התוספתן. באותו הזמן צצו שמועות שטענו כי חמתה של מארי לואיז, מריאנה מאוסטריה, הרעילה את כלתה משום שלא הצליחה להיכנס להריון. שמועות אלו היו חסרות כל בסיס, שכן המלכה האם וכלתה היו קרובות מאוד ומריה אנה לקחה את מותה בצרה קשה מאוד. המלך קרלוס השני היה שבור לב ממותה של רעייתו האהובה, אולם המדינאים הספרדיים מיהרו לחפש לו מלכה חדשה, ושנה לאחר מותה של מארי לואיז הוא נישא למריה אנה מנויבורג. מארי לואיז ד'אורליאן, באתר "Find a Grave" (באנגלית)
באונדרי פארק

באונדרי פארק (באנגלית: Boundary Park) הוא מגרש הכדורגל הגדול בעיר אולדהאם, אנגליה ומגרשה הביתי של אולדהאם אתלטיק אשר משחקת בליגה השלישית באנגליה. המגרש נחשב לקר ביותר בין מגרשי כדורגל ברחבי אנגליה והשני בגובהו אחרי 'האוטורנס', מגרשה הביתי של וסט ברומיץ' אלביון. באצטדיון יש 13,635 מושבים. כמות הצופים הגבוהה ביותר שנרשמה באצטדיון הייתה 47,671 במשחק גביע מול שפילד ונסדיי עוד כשהיו באצטדיון יציעי עמידה. מאז 1994 נבנו כיסאות בכל היציעים. בשנת 2006 הציגה הנהלת אולדהאם אתלטיק את התוכניות העתידיות שלהם לגבי המגרש. התכנון הוא לבנות יציע נוסף ולאחר השלמת בניתו יהיו 16,000 מושבים. בנוסף מתכננת ההנהלה לבנות מלון 4 כוכבים בתחומי האצטדיון, בריכת שחיה ומועדון כושר. מדיה וקבצים בנושא באונדרי פארק בוויקישיתוף באונדרי פארק(הקישור אינו פעיל) ב-World Stadiums באונדרי פארק ב-Stadium Guide ערך זה הוא קצרמר בנושא כדורגל אנגלי ובנושא אצטדיונים ומתקני ספורט. אתם מוזמנים לתרום לוויקיפדיה ולהרחיב אותו.
חופית

האם התכוונתם ל... חופית (עוף) – סוג במשפחת החרטומניים חופית (יישוב) – יישוב קהילתי בעמק חפר ליד העיר נתניה בוננזה A36 – מטוס קל המכונה בחיל האוויר הישראלי "חופית" חופית - שם
נסיב אבקריוס ביי

נסיב אבקריוס ביי (1 במאי 1878 - 7 בספטמבר 1946) היה עורך דין ערבי נוצרי שפעל בארץ ישראל בתקופת המנדט הבריטי ונחשב לאחד מגדולי עורכי הדין הפליליים בארץ ישראל באותה תקופה. נסיב אבקריוס נולד בשנת 1878 בקהיר בירת מצרים למשפחה יוונית-אורתודוקסית אמידה. בתחילת המאה העשרים קיבל תואר במשפטים בפריז. תפקידו הציבורי הראשון היה שופט מחוזי בח'רטום בירת סודאן, ולאחר מכן שימש כפקיד בכיר במשרד המשפטים המצרי. בשנת 1919 קיבל מידי פואד הראשון מלך מצרים את תואר הכבוד "ביי". עם תחילת המנדט הבריטי, בקיץ 1920, הגיע אבקריוס לירושלים לשמש מנהל בתי המשפט וכמורה בבית הספר המנדטורי למשפטים. אחר כך פתח את משרדו הפרטי הפך המשרד לאחד ממשרדי עורכי הדין המצליחים בארץ ישראל באותה עת. במשך שנות השלושים היה נסיב אבקריוס עורך הדין הפלילי הבולט ביותר בארץ ישראל. הוא הכיר את השופטים, היה מקושר למינויים והיה בעל יכולת הופעה מרשימה. אבקריוס נחשב לעורך הדין הנועז והיקרן מבין כל עורכי הדין המקומיים. הוא העז לכתוב בכתבי הטענות דברי ביקורת על השופטים שבפניהם הופיע, אך תמיד בגבולות המותר. אבקריוס ביי היה שותפו של עורך הדין דוד גויטיין, לימים שופט בית המשפט העליון של מדינת ישראל. בשנות הארבעים הפך משרדם להיות המשרד המוביל, בזכות כל הערעורים בהם זכו בדין. אחד המשפטים הנודעים שבהם הופיע אבקריוס היה משפטו של ראובן שיינצוייט שהואשם ברצח המהנדס יעקב צוואנגר, פרשה הידועה כ"הרצח בחולות תל נוף". אבקריוס התאהב ביהודיה בשם לאה טננבוים, הצעירה ממנו בכשלושים שנה, והשניים נישאו באלכסנדריה שבמצרים בשנת 1930 ונולדו להם שתי בנות. לכבוד אשתו בנה עורך הדין האמיד בשנת 1934 בית מפואר בשכונת רחביה בירושלים, שנודע בשם "וילה לאה". על פי ההספד שלו בעיתון "הארץ" התגייר למענה. במרוצת הזמן ירד אבקריוס מנכסיו. לאחר התרוששותו עזבה לאה את אבקריוס ו"וילה לאה" הושכרה בשנת 1936 להיילה סלאסי קיסר אתיופיה, שגלה מארצו לאחר כיבושה בידי האיטלקים. בני הזוג התגרשו בשנת 1945. נסיב אבקריוס ביי פרש מעריכת דין במהלך מלחמת העולם השנייה ונפטר בשנת 1946 בירושלים בחוסר כל, בבית מלון בעיר העתיקה. הוא נקבר בבית הקברות הקתולי בהר-ציון. עם מותו כתב עליו דוד גויטיין דברי הספד: הוא היה משכמו ומעלה מעל כל עורכי הדין האחרים הפועלים בארץ ישראל... במשפטים פליליים היו לו קרוב לודאי יותר הצלחות מאשר לכל אחד מן הטוענים האחרים, ויהודים כערבים כאחד פנו אליו, למעשה, בכל תביעה משפטית קשה במשך עשרים השנים האחרונות... הוא היה מאוד פופולרי בקרב כל השופטים, ואולי מעלתו הגדולה ביותר הייתה כשרונו לשכנע את השופטים בתקפות טיעוניו. [דרוש מקור] לאחר קום מדינת ישראל הפכה "וילה לאה" לרכושו של האפוטרופוס הכללי, ושוכנו בה, בזה אחר זה, אישים בכירים כמשה דיין, אליעזר קפלן ויוסף בורג. וילה לאה מבחר כתבות על משפטים בהם שימש כסניגור ערעור הנאשמים במעילת הרכבת, הארץ, 8 בינואר 1930 סובחי כאדרה על ספסל הנאשםים, הארץ, 31 באוגוסט 1930 חקירת הנדרסון, הארץ, 11 בינואר 1932 חקירת העדים במשפט שומרי "משק", הארץ, 5 בדצמבר 1935 פסק־דינם של רוצחי אפריאת נתאשר, דואר היום, 11 בפברואר 1930 משפט חסן צדקי וצאלח עבדו, הארץ, 8 במאי 1936 מת עוה"ד אבקריוס, הארץ, 9 בספטמבר 1946 פתיחת השעורים למשפט בבתי המשפט, דואר היום, 4 בנובמבר 1920 המוסד העליון לצדק קיבל "תגבורת", מעריב, 25 בדצמבר 1953 עד המלך מספר על רצח צווונגר, דבר, 18 ביולי 1937 במשפט רצח צואנגר, דבר, 19 ביולי 1937 הניגוס בדירה חדשה : באחד ביוני יצא ללונדון, הארץ, 17 במאי 1936
גאוגרפיה של תוניסיה

תוניסיה היא מדינה בצפון אפריקה, הגובלת בים התיכון, גבול במערב עם אלג'יריה (965 קילומטר) וגבול דרום-מזרחי עם לוב (459 קילומטר) היכן שרוחב הקרקע הולך ומצטמצם לדרום מערב לכיוון הסהרה. למדינה יש חופים מצפון, מזרח ומכלול ממזרח לצפון, כולל מפרץ גאבס המעוקל, בחלקו המערבי של מפרץ סידרה. רוב המפרצים הגדולים בתוניסיה מתלכדים עם החופים המרכזיים בלוב, לרבות העיר סירת, שעל שמה קרוי אחד המפרצים. הקואורדינטות גאוגרפיות של המדינה הן 34°00′N 9°00′E﻿ / ﻿34.00°N 9.00°E﻿ / 34.00; 9.00. שטחה של תוניסיה הוא 163,610 קילומטר רבוע, ו-8,250 קילומטר רבוע מתוכם מכילים מים גרידא. הנהרות העיקריים זורמים בצפון המדינה, מיעוטם מצפון-מזרח אלג'יריה וזורמים דרך המישור הצפוני של המדינה, שבו כמות הגשמים מאפשרת את קיומם של מיני צמחים מגוונים ואת השקיתם. שטח כללי - 163,610 קילומטרים מרובעים אדמה - 155,360 קילומטרים מרובעים שטח המים - 8,250 קילומטרים מרובעים רמות קיצוניות: נקודת שפל - שט אל ג'רש שגובהו 17 מטרים מתחת לפני הים נקודת גובה - ג'בל א-שנבי שגובהו 1,544 מטרים כללי - 1,424 קילומטרים עם אלג'יריה 965 קילומטרים עם לוב 459 קילומטרים קו החוף: 1,148 קילומטרים טריטוריית הים: 12 מילים ימיים אוצרות הטבע כוללים נפט, פוספט, ברזל, ובעיקר אבץ ומלח. 19% מהקרקע ראוי לעיבוד. שטח הראוי לעיבוד - 19% שטחי יבול תמידיים - 13% שדות מרעה - 20% יערות - 4% שטחים אחרים - 44% אדמת שלחין (אדמה מושקית): 3,850 קילומטרים מרובעים בצפון המדינה נמצאת רצועת החוף שרוחבה 100 ק"מ. מעט דרומית מהחוף, מתנשאים ההרים של תוניסיה, שמדרונותיהם מכוסים עשבים ובשיחים. הרי האטלס, המשתרעים החל ממרוקו במערב לאורך של כ־2,400 ק"מ, מסתיימים בתוניסיה ותופסים שטח נרחב בצפונהּ, בכיוון דרום-מערב לצפון-מזרח. החלק התוניסאי של הרי האטלס הוא החלק המבותר ביותר בשרשרת הרים זו, והוא מורכב משני רכסים מרכזיים: הרי קרומירי בצפון, והרי "עמוד השדרה" בדרום. ביניהם מפריד נהר מג'רדה, אשר במתווה שהוא יוצר היה מאז ומתמיד האזור הפורה ביותר בתוניסיה. אזור חקלאי בולט אחר הוא מישור החוף המזרחי, בו גדלים בעיקר תבואה וזיתים. האקלים בצפון המדינה הוא ים תיכוני. מזג האוויר כאן הוא מתון, החורפים לחים וקרירים, והקיצים יבשים חמים. כמות המשקעים השנתית הממוצעת היא מתחת ל-500 מילימטרים. דרומית להרי האטלס, ולקראת מרכז תוניסיה משתרעת רמה המהווה את רוב מרכז הארץ, וגובהה כ־500 מטרים מעל גובה פני הים. המרכז הוא שטח מישורי, חם ויבש, שבקצהו הדרומי שקע ביצתי המתמזג אל חלקה המדברי של תוניס. המדבר הוא האזור הדרומי ביותר בתוניס, והוא חלקו הצפוני של מדבר סהרה. האקלים השולט באזור זה הוא אקלים מדברי, ומזג האוויר בו שחון ויבש. אזור המדבר מהווה כשליש משטחה הכולל של תוניסיה, וכמות המשקעים השנתית הממוצעת בו היא 100 מילימטרים. מחוזות תוניסיה מדיה וקבצים בנושא גאוגרפיה של תוניסיה בוויקישיתוף
עטלף (פירושונים)

האם התכוונתם ל... עֲטַלֵּף – יונק מעופף המשתייך לסדרה הטקסונומית עטלפים פצצת עטלף (Bat bomb) – כינוי להצעה אמריקאית מתקופת מלחמת העולם השנייה, להשליך מעל האימפריה היפנית עטלפים נושאי פצצות תבערה זעירות בחיל האוויר הישראלי "עטלף" – שמו הצה"לי של OV-1 מוהוק, מטוס דו-מושבי למשימות תצפית ותקיפה קלה, ששני מטוסים מסוגו שימשו בשנים 1974–1982 "עטלף" – שמו הצה"לי של מסוק הסיור הימי יורוקופטר AS-565 פנתר המשמש משנת 1996 "טייסת העטלף" – כינויה של טייסת 119, טייסת מטוסי קרב הפועלת משנת 1956 (כיום מפעילה מטוסי F-16I ("סופה")) עטלף (שיר) – שיר של סטטיק משנת 2024
The Red Jumpsuit Apparatus

The Red Jumpsuit Apparatus (דה רד ג'מפסוט אפארטוס ובראשי תיבות RJA) היא להקה שהוקמה בשנת 2003 בג'קסונוויל שבפלורידה. הרד ג'מפסוט אפארטוס הוקמה על ידי רוני וינטר ודיוק קיצ'נס כשהיו בתיכון. הם נפגשו בשיעור על תולדות המוזיקה, כאשר רוני היה בכיתה י"ב ודיוק בכיתה י"א. הלהקה התחילה כלהקה מקומית במידלבורג, פלורידה, עיירה דרומית לג'קסונוויל, השם "דה רד ג'מפסוט אפארטוס" נבחר על ידי מיקום מילים אקראיות על קיר מסוים, ואחד מחברי הלהקה נדרש ללכת ולבחור שלוש מילים כאשר עיניו מכוסות. דה רד ג'מפסוט אפארטוס הוציאו את הדמו שלהם, הנקרא על שמם ב-2005. לאחר מכן הוציאו עוד דמו בו נכללו גרסאות התחלתיות לשירים "Face Down", "Ass Shaker" ו-"Justify". ב-2006 יצא אלבום הבכורה, "Don't You Fake It", הכולל את הסינגלים "Face Down", "False Pretense", "Your Guardian Angel" ו-"Damn Regret". האלבום הגיעה למעמד אלבום זהב, עם מכירות של למעלה מ-500,000 עותקים. בקיץ של 2006, יצאה הלהקה לסיבוב הופעות במסגרת ה-Warped Tour. בפברואר 2007 הלהקה לקחה חלק בסיבוב ההופעות Take Action! שפעל נגד התאבדות של צעירים ונגד התעללויות בבעלי חיים, לצד הלהקות מיי כמיקל רומנס ורייז אגיינסט. השיר שלהם, "In Fate's Hands" (שהוא הגרסה הסופית לשיר מהדמו "Ass Shaker") נמצא בפסקול המשחק Madden NFL 07. גרסת הדלוקס (דיסק\DVD) של אלבום הבכורה "Don't You Fake It" יצאה באפריל 2007, ובה נמצאים גם שירים שלא יצאו לאור כמו "Disconnected" וגרסה אקוסטית לסינגל "Face Down". 2005: The Red Jumpsuit Apparatus (אלבום דמו) 2006: Don't You Fake It 2009: Lonely Road 2011: Am I the Enemy 2014: 4 2006: Ass Shaker/Justify/Face Down EP 2007: AOL Sessions Undercover 2009: Shock Session 2010: The Hell or High Water EP 2013: Et Tu, Brute?‎ מדיה וקבצים בנושא The Red Jumpsuit Apparatus בוויקישיתוף אתר האינטרנט הרשמי של The Red Jumpsuit Apparatus The Red Jumpsuit Apparatus, ברשת החברתית פייסבוק The Red Jumpsuit Apparatus, ברשת החברתית אקס (טוויטר) The Red Jumpsuit Apparatus, ברשת החברתית אינסטגרם The Red Jumpsuit Apparatus, ברשת החברתית טיקטוק The Red Jumpsuit Apparatus, סרטונים בערוץ היוטיוב The Red Jumpsuit Apparatus, במסד הנתונים הקולנועיים IMDb (באנגלית) The Red Jumpsuit Apparatus, באתר אפל מיוזיק (באנגלית) The Red Jumpsuit Apparatus, באתר ספוטיפיי The Red Jumpsuit Apparatus, באתר Last.fm (באנגלית) The Red Jumpsuit Apparatus, באתר AllMusic (באנגלית) The Red Jumpsuit Apparatus, באתר MusicBrainz (באנגלית) The Red Jumpsuit Apparatus, באתר דיזר The Red Jumpsuit Apparatus, באתר Yandex.Music (ברוסית) The Red Jumpsuit Apparatus, באתר Discogs (באנגלית) The Red Jumpsuit Apparatus, באתר Songkick (באנגלית) The Red Jumpsuit Apparatus, באתר Genius The Red Jumpsuit Apparatus, באתר בילבורד (באנגלית) The Red Jumpsuit Apparatus, באתר טיידל (באנגלית)
הפארק הלאומי ארתור'ס פאס

הפארק הלאומי ארתור'ס פאס (באנגלית: Arthur's pass national park) הוא פארק לאומי הממוקם במרכז האי הדרומי של ניו זילנד, סביב מעבר ההרים הנושא את אותו השם. הפארק משתרע על שטח של 1143 ק"מ רבוע והוכרז כפארק לאומי בשנת 1929 והיה הפארק הלאומי השלישי בניו זילנד והראשון באי הדרומי. מעבר ההרים ארתור'ס פאס נמצא באלפים הדרומיים בגובה של 920 מטר מעל פני הים ומאפשר חצייה של רכס ההרים ממזרח למערב. בתחומי הפארק הלאומי נמצאים גם הכפר ארתור'ס פאס, הממוקם מזרחית לנקודה הגבוהה ביותר במעבר ההרים ומשמש כנקודת התארגנות ויציאה לפעילויות בפארק וכן כביש 73 החוצה את המעבר. בין הפעילויות הבולטות בפארק ניתן למנות טיולים רגליים, טיפוס הרים, טיפוס מצוקים וסקי. מדיה וקבצים בנושא הפארק הלאומי ארתור'ס פאס בוויקישיתוף הפארק הלאומי ארתור'ס פאס באתר ה-DOC, מחלקת השימור של ניו זילנד ערך זה הוא קצרמר בנושא גאוגרפיה של ניו זילנד. אתם מוזמנים לתרום לוויקיפדיה ולהרחיב אותו.
אדוארד וירטס

אדוארד וירטס (בגרמנית: Eduard Wirths;‏ 4 בספטמבר 1909 – 20 בספטמבר 1945) היה איש האס אס ופושע מלחמה נאצי, שירת כרופא האס אס הראשי במחנה ההשמדה אושוויץ מספטמבר 1942 עד ינואר 1945. בפיקודו שירתו במחנה כעשרים רופאי אס אס - בהם יוזף מנגלה, קרל קלאוברג והורסט שומאן, ונערכו ניסויים רפואיים מחרידים בבני אדם, בניגוד מוחלט לאתיקה הרפואית ולמשפט הבינלאומי. וירטס נולד בעיר גרולדסהאוזן (Geroldshausen, ליד וירצבורג) בבוואריה, גרמניה, למשפחה קתולית בעלת נטייה לסוציאל-דמוקרטיה. אביו שירת כחובש צבאי במלחמת העולם הראשונה ובעקבות שירותו סבל מדיכאון, נטה לפציפיזם ועודד את בניו ללמוד רפואה. אדוארד הושפע במיוחד מאביו ונחשב לרופא קפדן, צייתן ואמין - תכונות שסייעו בקידום דרכו המקצועית. אחיו הצעיר הלמוט וירטס היה גינקולוג מצליח שהגיע לאושוויץ כדי להשתתף בניסויים רפואיים, אך התקשה להתמודד עם המראות הקשים ועזב לאחר מספר ימים. וירטס למד רפואה באוניברסיטת וירצבורג בשנים 1930–1935, ובאותה תקופה היה לתומך נלהב של המפלגה הנאצית. ביוני 1933 הצטרף למפלגה ולאס אה, בשנת 1934 התנדב לאס אס ובשנת 1939 הצטרף לוואפן אס אס והשתתף בלחימה בנורווגיה ובחזית המזרחית. באביב 1942 עבר התקף לב ונשלח לשירות עורפי - הוא בחר לעבור הכשרה ניהולית במחנה הריכוז דכאו ומונה לרופא האס אס הראשי במחנה הריכוז נוינגמה ביולי 1942. בספטמבר 1942 קודם לדרגת האופט-שטורמפיהרר (סרן) ומונה לרופא האס אס הראשי במחנה ההשמדה הגדול ביותר - אושוויץ, בעקבות הישגיו כרופא ונאמנותו למפלגה הנאצית. אחד מיעדיו הראשונים בתפקיד היה ניסיון לעצור את מגפות הטיפוס שפגעו באנשי האס אס במחנה (שירתו שם אלפי שומרים) - ניסיון שהסתיים בהצלחה חלקית. וירטס זכה להערכה רבה ממפקד המחנה רודולף הס, וסיפק הגנה יחסית לאסירים שעבדו בפיקודו, לרבות רופאים. וירטס הרבה לשבח את עבודתו של יוזף מנגלה, והמליץ לקדמו בדרגה באוגוסט 1944. וירטס היה אחראי לניסויים רפואיים שרירותיים, פסאודו-מדעיים ואכזריים, שהובילו למותם של אסירים רבים, לרבות ניסויים הקשורים בגינקולוגיה ובמחלת הטיפוס. הוא חקר בעיקר גידולים בצוואר הרחם ותהליכי עיקור נשים באמצעות הסרת שחלות וקרינה. הניסויים בוצעו בנשים יהודיות בבלוק 10, וכללו בין השאר הליכי כריתה של צוואר הרחם. באביב 1943 האחריות לניהול הסלקציות במחנה עברה מהמפקדה לצוות הרפואי בראשותו של וירטס, שביצע סלקציות בעצמו. הוא תיעד את כל מקרי המוות של האסירים במחנה כמוות מסיבות טבעיות אף על פי שרובם נרצחו, ובני אדם שנרצחו בתאי הגזים עם הגעתם למחנה לא נכללו בתיעוד כלל - אופן התיעוד נידון במהלך משפט אייכמן. בספטמבר 1944 קודם לדרגת שטורמבאנפיהרר (רב-סרן), ולקראת תום המלחמה קודם לדרגת אוברשטורמבאנפיהרר ס"ס (מקבילה לסגן-אלוף). בסיום מלחמת העולם השנייה נלכד בידי בעלות הברית והוחזק בידי כוח בריטי. ביודעו שצפוי לו אישום בפשעי מלחמה, התאבד בתלייה ב-20 בספטמבר 1945. מדיה וקבצים בנושא אדוארד וירטס בוויקישיתוף על פעילותו של וירטס באושוויץ, באתר יד ושם
הים הערבי

הים הערבי (בערבית: بحر العرب; בהינדית: अरब सागर. בעבר נקרא "ים עומאן") הוא ים שולי באוקיינוס ההודי, הנמצא בין חצי האי ערב ממערב לבין הודו ממזרח. שטחו 3,861,672 קמ"ר . רוחבו המקסימלי של הים הערבי הוא כ-2,400 קילומטרים, ועומקו המרבי הוא 4,652 מטרים. הנהר הגדול ביותר שזורם בצורה ישירה אל הים הערבי הוא נהר האינדוס. בצפון-מערב הים הערבי חלה היצרות, היוצרת את מפרץ עומאן; בהמשך מתחבר הים הערבי עם המפרץ הפרסי במצר הורמוז. הים הערבי גובל במדינות הבאות: הודו, פקיסטן, איראן, איחוד האמירויות הערביות, עומאן, תימן וסומליה. האי סוקוטרה נמצא בים הערבי. חופים מפורסמים בים הערבי: חוף גואה (מדינה השוכנת לחופה המערבי של הודו) חוף ג'והה (ליד מומבאי) מדיה וקבצים בנושא הים הערבי בוויקישיתוף באתר Live Science ערך זה הוא קצרמר בנושא גופי מים. אתם מוזמנים לתרום לוויקיפדיה ולהרחיב אותו.
We Care a Lot

We Care a Lot ("אכפת לנו מאוד") הוא אלבומם הראשון של להקת פיית' נו מור. האלבום לא היה מוכר לכשיצא לראשונה, עיקר פרסומו הגיע רק לאחר יציאתו בשנית כעשור לאחר מכן. השיר הפותח את האלבום הפך לסינגל המוצלח ביותר שלהם, שהיווה סאטירה על ארגוני צדקה שונים כלייב אייד ובמיוחד על השיר "We Are the World". גרסה נוספת לשיר "As the Worm Turns" הוקלטה מחדש עם מייק פאטון ושוחררה כבי-סייד בתקופת האלבום Angel Dust. "We Care a Lot" (מילים: מוזלי; לחן: גולד/בוטום) "The Jungle" (מילים: מוזלי; לחן: בוטום/גולד/בורדין) "Mark Bowen" (מילים: גולד/מוזלי; לחן: גולד/בורדין) "Jim" (לחן: מרטין) "Why Do You Bother" (מילים: מוזלי; לחן: גולד/בורדין/בוטום) "Greed" (מילים ולחן: גולד/מוזלי) "Pills for Breakfast" (לחן: בורדין/מרטין) "As the Worm Turns" (מילים: מוזלי; לחן: בוטום/גולד/מוזלי) "Arabian Disco" (מילים: מוזלי; לחן: גולד) "New Beginnings" (מילים ולחן: מוזלי) צ'אק מוזלי - שירה ג'ים מרטין - גיטרה חשמלית בילי גולד - גיטרה בס רודי בוטום - קלידים מייק בורדין - תופים מידע על האלבום We Care a Lot באתר MusicBrainz מידע על האלבום We Care a Lot באתר AllMusic האלבום We Care a Lot באתר Discogs
Introduce Yourself

Introduce Yourself ("הצג את עצמך") הוא אלבומם השני של להקת פיית' נו מור. האלבום כלל עיבוד סאונד טוב יותר מאשר קודמו. "Faster Disco" (מילים: מוזלי; לחן: גולד/בוטום/מרטין) - 4:16 "Anne's Song" (מילים ולחן: גולד/בוטום) - 4:46 "Introduce Yourself" (מילים: בוטום/מוזלי; לחן: גולד/בוטום/בורדין/מרטין) - 1:32 "Chinese Arithmetic" (מילים: מוזלי; לחן: מרטין/בורדין) - 4:37 "Death March" (מילים: מוזלי; לחן: גולד/בוטום/מרטין) - 3:02 "We Care A Lot" (מילים: מוזלי; לחן: גולד/בוטום) - 4:02 "R N' R" (מילים: גולד/מוזלי; לחן: גולד/מרטין) - 3:11 "The Crab Song" (לחן: גולד/בורדין/מרטין; מילים: מוזלי) - 5:52 "Blood" (מילים ולחן: מוזלי) - 3:42 "Spirit" (מילים ולחן: גולד) - 2:52 צ'אק מוזלי - שירה ג'ים מרטין - גיטרה חשמלית בילי גולד - גיטרה בס רודי בוטום - קלידים מייק בורדין - תופים מידע על האלבום Introduce Yourself באתר MusicBrainz האלבום Introduce Yourself באתר Discogs ChartArchive - The Chart Archive
The Real Thing

The Real Thing ("הדבר האמיתי") הוא אלבומם השלישי של להקת פיית' נו מור, והראשון שלה עם הסולן מייק פאטון. האלבום היה להצלחה, ווידאו קליפים לשני סינגלים ("Epic" ו-"Falling to Pieces") הופיעו ללא הרף ב-MTV באותה תקופה. האלבום הכיל גם גרסת כיסוי לשירם של בלאק סבאת' "War Pigs", שיר מחאה אנטי-מלחמתי. "From out of Nowhere" (מילים: פאטון; לחן: גולד/בוטום) - 3:21 "Epic" (מילים: פאטון; לחן: גולד/בוטום/בורדין/מרטין) - 4:51 "Falling to Pieces" (מילים: פאטון; לחן: גולד/בוטום/מרטין) - 5:17 "Surprise! You're Dead!" (מילים: פאטון; לחן: מרטין) - 2:25 "Zombie Eaters" (מילים: פאטון; לחן: גולד/בוטום/בורדין/מרטין) - 6:00 "The Real Thing" (מילים: פאטון/גולד; לחן: גולד/בוטום) - 8:12 "Underwater Love" (מילים: פאטון; לחן: גולד/בוטום) - 3:36 "The Morning After" (מילים: פאטון; לחן: גולד/בוטום/מרטין) - 3:40 "Woodpecker from Mars" (לחן: מרטין/בורדין) - 5:41 "War Pigs" (באטלר/איומי/אוסבורן/וורד) - 7:42 "Edge of the World" (מילים: פאטון; לחן: גולד/בוטום/בורדין) - 4:10 מייק פאטון - שירה ג'ים מרטין - גיטרה חשמלית בילי גולד - גיטרה בס רודי בוטום - קלידים מייק בורדין - תופים מידע על האלבום The Real Thing באתר MusicBrainz מידע על האלבום The Real Thing באתר AllMusic האלבום The Real Thing באתר Discogs האלבום The Real Thing באתר ספוטיפיי שרון מולדבי, מה אמרה הגרופית לסולן, חדשות, 26 בפברואר 1991 - סקירה וביקורת של האלבום Chart Archive - Faith No More Faith No More, באתר Chart Stats Faith No More, באתר australian-charts.com [1]